Sociálnym sieťam sa vyhýba ako čert krížu a keď sa po dlhých mesiacoch ukáže v spoločnosti, nespoznávame ho. Moderátor Michal Hudák (53) krátko pred koronou obdivuhodne zamakal na postave, no jeho snaha vyšla nazmar. Jednoducho - človek mieni, pandémia mení. Ťažké obdobie zanechalo na hercovi, podobne ako na väčšine Slovákov, následky.
Ako píše plus7dni.sk, pred koronou dominoval v ankete popularity OTO ako absolútny víťaz, napriek tomu sa v roku 2019 opäť pustil do chudnutia. "Štartérom bola veta mojej partnerky: ,Mohol by si túto skriňu vypratať, lebo tu máš veci, ktoré si už v živote neoblečieš.' A ja si ich už obliekam! Je to fajn, lebo človek ušetrí kopu peňazí za handry," tvrdil, hoci podľa jeho slov sa nevážil. A potom zaúradovala korona.